《樵童自入园来献海棠因赋二章１》
宋代·舒岳祥

深蔓迷归路，荒蹊未有家。
谁知寒雨里，也作小春花。
菌紫松间茁，菘黄涧底芽。
道人新破戒，窗外种红茶。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。